Miksteater viib vaatajani vanakreeka müüdi Prometheusest
#000003
Miksteatri 11. hooaja esimeseks uuslavastuseks on jaanuari lõpus Teatri Kodus esietendunud „Prometheus”. Lugu peajumal Zeusi ja titaan Prometheuse sõprusest ja vastasseisust, vabadusest ning kohustusest ning oma põhimõtetele kindlaksjäämisest on mõeldud koolilastele alates 9. eluaastast. Kolm näitlejat tõmbavad mängu käima seal, kus võimalik: lavastus on mobiilne ja sobib mängimiseks ka koolides ja kultuurimajades. Kõiki teisigi Miksteatri lavastusi on võimalik mängida väljaspool statsionaari.
#000005
Jätkame ka sel kevadel lasteaedade külastamist lavastusega „Erakordne veepudel”. Lavastus valmis programmis „Teater lasteaeda”, koostööpartneriteks kultuuriministeerium, heategevusfond Aitan Lapsi ning Pandipakend OÜ. Programmi eesmärk on tutvustada lastele laiemalt keskkonnasäästlikkuse ja spetsiifilisemalt pakendite taaskasutamise temaatikat. Kõik programmi raames antavad etendused on vaatajatele tasuta.
#000006
Kooliealistele pakume vaadata veel lavastust „Nähtamatu poiss”, mis räägib teise inimese märkamisest: mees ei märka naist oma kõrval perroonil, poiss ei märka väikest tüdrukut, kes hoolitseb lindude eest, keegi ei märka meest, kellele meeldib üle kõige naerda, vanemad ei märka oma last, kuni too muutub nähtamatuks.
#000007
Nii suurtele kui ka väikestele vaatajatele pakume sõnadeta lavastust „Pink”, mis räägib loo kodutust mehest, kes pargipingil oma unistuste jõuluõhtut peab. Siis aga rikub miski selle idülli. Humoorikas ja südamlik lugu on arusaadav igas vanuses vaatajatele ning sobib ka muukeelsele publikule.
#000008
Alates aprillist on Miksteatril jälle kavas näidendite lugemise sari „See loeb”, mis loodetavasti jätkub sügisel. Sõidame kooli kohale ning tuntud näitleja osavõtul loetakse ühiselt läbi näidend, mida parajasti koolis käsitletakse. Näidendi ja näitleja, keda külla tahetakse kutsuda, saab kool valida ise. Rohkem infot alates märtsist meie kodulehelt .
#000009
Raivo Juurak “Ukraina lapsed Laagna gümnaasiumis”
#000015
ETDM-i muuseumitunnid õpetavad probleemidele lahendusi leidma
#000016
Kolonialism, kolklus ja kuldne keskteePäev ilma elektrita Tallinna Kihnu Lasteaia Värvikildude rühma näitelKohustuslik ja paratamatu kirjandusEesti keele ja kultuuri hoidmisest kolme koolijuhi pilgu läbiAasta kirjandusõpetaja on Sirje Nootre
#000019